Diari Oficial de la Generalitat Valenciana


Sumari del DOGV 3039, del 21-07-1997 (1997/9215)

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Rafelguaraf.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3039

Data del DOGV
:   21-07-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9215


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Rafelguaraf.  
El Govern Valencià, en la reunió del dia 17 de juny de 1997, adoptà l'acord següent:  
L'Ajuntament de Rafelguaraf, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets sotmesos a l'expedient d'expropiació forçosa per a l'execució del Projecte de zona verda del dipòsit d'aigua potable.  
Aquesta declaració d'urgent ocupació es justifica en què concorren circumstàncies en aquest projecte que exigeixen una ràpida execució, ja que no hi ha unes altres zones verdes d'aquesta naturalesa que permeten l'expansió de la població, la qual cosa exigeix una actuació el més urgent possible, objectiu que seria impossible d'aconseguir si no se segueix el procediment de l'ocupació urgent dels béns sotmesos a expropiació.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no van presentar al·legacions. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.  
Per tot això, d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets sotmesos a l'expedient d'expropiació forçosa instruït per l'Ajuntament de Rafelguaraf per a l'execució del Projecte de zona verda del dipòsit d'aigua potable.  
Llista de béns afectats  
- Polígon: 12  
Parcel·la: 62  
Titular: Sr. Vicente i Sra. Pilar Peiró Díaz  
Superfície m2: 26.678  
Cultiu: pinar i matoll  
- Polígon: 12  
Parcel·la: 66  
Titular: Sr. Vicente Vidal Miñana  
Superfície m2: 3.040  
Cultiu: pasturatges  
- Polígon: 12  
Parcel·la: 67  
Titular: Sr. José Cuenca Armiñana i altres  
Superfície m2: 6.030  
Cultiu: pinar i improductiu  
- Polígon: 12  
Parcel·la: 68  
Titular: Sr. Vicente i Sra. Pilar Peiró Díaz  
Superfície m2: 12.635  
Cultiu: pinar i matoll  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament de Rafelguaraf les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO